കുറവക്കാട് ഇല്ലത്തു നിന്ന് ശബരീശ സന്നിധിയിലേക്ക് കോഴിക്കോട്: കണ്ണഞ്ചേരി കുറവക്കാട് ഇല്ലത്തു നിന്ന് ആദ്യമായാണ് ഒരാള് ഒരു പ്രമുഖ ക്ഷേത്രത്തിെന്റ മേല്ശാന്തി പദവിയിലെത്തുന്നത്. ശബരിമല മാളികപ്പുറം മേല്ശാന്തിയായി തിരഞ്ഞെടുക്കപ്പെട്ട ശംഭു നമ്ബൂതിരി തെന്റ സ്ഥാനലബ്ധി കാരണവന്മാരുടെ അനുഗ്രഹവും ഭക്തരുടെ പ്രാര്ഥനയും കാരണമാണെന്ന് പറഞ്ഞു. കണ്ണഞ്ചേരി ശ്രീ മഹാഗണപതി ക്ഷേത്രത്തില് 21 വര്ഷമായി ശാന്തിജോലി ചെയ്യുകയാണ് ശംഭു നമ്ബൂതിരി. പത്തു വര്ഷമായി അപേക്ഷ നല്കുന്നുണ്ട്. ഒരു തവണ പട്ടികയിലുണ്ടായിരുന്നു. ഇത്തവണയാണ് ഭാഗ്യം തുണച്ചത്. ശംഭു നമ്ബൂതിരിയുടെ സഹോദരങ്ങളും ശാന്തിക്കാരാണ്. പന്നിയങ്കര ഋഷി ഹൗസില് താമസിക്കുന്ന ശംഭു നമ്ബൂതിരിയുടെ ഭാര്യ: കെ.എം. ഗൗരി. മക്കള്: ഋഷികേശ് കാസര്കോട് എല്.ബി.എസ് ബി.ടെക് വിദ്യാര്ഥി, ആദിത്യന് മാനാഞ്ചിറ മോഡല് എച്ച്.എസ്.എസ് പ്ലസ് വണ് വിദ്യാര്ഥി. വൃശ്ചികം ഒന്നിനാണ് മാളികപ്പുറം മേല്ശാന്തിയായി സ്ഥാനമേല്ക്കുക. അതിനു മുമ്ബ് ശബരിമലയില് ദര്ശനം നടത്തുെമന്ന് അദ്ദേഹം പറഞ്ഞു.